Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 103

3. Az EU-kommunikáció befogadó szintjei A csatlakozással kapcsolatos önálló, megalapozott vélemény az értékek, érdekek és érvek megismerésén, a közvetlen érdek felismerésén, az érzelmi azonosuláson keresztül alakul ki. Az önálló véleményformálást elõ kell segíteni a sokrétû, számos fórumon folytatott társadalmi vita ösztönzésével. Az alapértékek mellett fokozatosan differenciált, konkretizáló, személyre és társadalmi csoportra szabott tájékoztatás szükséges. Az érdeket és érintettséget a kommunikációban a társadalom különbözõ szintjeire le kell bontani. Az érdekeltség és érintettség tudatosítása akkor hatékony, ha a kommunikáció folyamán az egyént, az állampolgárt és a konkrét társadalmi csoportokat, szakmai szervezeteket szólítjuk meg. Azaz az EU-tagság õket érintõ hatásait a lehetõ legkonkrétabban kell megfogalmazni, azért, hogy a megnyíló lehetõségekkel élni tudjanak. Ezt segíti a kommunikációs stratégia négyirányú decentralizációja (kormányzati, civil, szakmai-érdekképviseleti és regionális). A kommunikáció szintjei a következõk: — Egyének, állampolgárok: Ezen a szinten a cél a tudatos európai állampolgári magatartás, készségek, tudás kialakítása, az európai közösséggel való azonosulás, az érvényesülés feltételeinek megismertetése (például demokratikus részvétel — európai parlamenti választások, az egységes piac kínálta feltételek ismerete stb.). — Családok: A csatlakozáshoz kötõdõ érdek és érintettség számos helyzetben családi stratégiákra vonatkozik. A kommunikációnak ezért segítenie kell a kis- és nagycsalád, mint egység érintettségének és érdekeinek felismerését. A családi stratégia középpontjában a jövõ nemzedékek és az elõttük az EU-csatlakozással megnyíló lehetõségek állnak. — Szervezetek: Az EU-csatlakozás folyamatában megjelennek speciális szervezeti érdekek, amelyek döntõ hatással bírnak egyrészt a bennük részt vevõ állampolgárok érdekeinek, érintettségének és véleményének alakulására, másrészt Magyarország csatlakozásának sikerére. Ilyenek a szakmai szervezetek, civil szervezetek, települési önkormányzatok, települési szövetségek, megyei, regionális egységek. A kommunikációnak konkrét információkat és részletes informálódási lehetõségeket kell nyújtania e szervezeteknek az EU-csatlakozásra való felkészülésre. Fel kell készülni arra, hogy a szervezetek speciális információs igényeket fogalmaznak meg, és biztosítani kell az információhoz való jutás mellett a hatékony feldolgozás lehetõségét is. — Társadalmi csoportok, rétegek: A közvetlen érintettség intenzitása és iránya nagymértékben különbözik az egyes társadalmi csoportokban. A KS-nek az ebbõl következõ információs szükségletekre külön-külön stratégiákkal, illetve üzenetekkel kell rendelkeznie. — Társadalmi, össznemzeti: A cél annak tudatosítása, hogy az állampolgárok közvetlen felelõsséggel bírnak a csatlakozás kérdésében. Állásfoglalásuk, amelyet a csatlakozásról szóló népszavazáson is képviselnek, döntõ hatással van az ország sorsának alakulására. A népszavazáson történelmi jelentõségû döntésrõl van szó. Az EU-csatlakozás az ország számára eszköz a felzárkózáshoz, a kitöréshez, a nemzeti kultúra, a nemzeti értékek közösségi bemutatásához. A különbözõ szintekre, illetve azok csoportjaira szabott kommunikációban kiemelten támaszkodni kell partnerszervezetekre (szaktárcákra, érdekképviseleti szervezetekre, civil szervezetekre stb.), ahhoz, hogy a csatlakozás egyes társadalmi, szakmai és érdekcsoportok életét érintõ hatásairól, következményeirõl hatékonyan tudjon tájékoztatni. A kommunikációnak az önálló felkészülési, alkalmazkodási stratégiák kidolgozásának ösztönzését (a társadalom és fõleg a véleményvezérek, érdekcsoportok felé) is magába kell foglalnia. A szakmai-érdekképviseleti és civil szervezetek bevonása a különbözõ kommunikációs szinteken azért is fontos, mert a csatlakozás aktív felkészülést igényel, amelyet a kormányzat nem vehet át az érintett szervezetektõl és a mögöttük álló társadalmi csoportoktól. Nekik maguknak kell felkészülniük, a kormányzati kommunikáció ehhez csupán segítséget nyújthat. Az érintettség, érdek kategóriájában az egyént, a csoportokat, a szakmákat és az egész társadalmat érintõ hatásokat nevesíteni kell. El kell kerülni ugyanakkor a megnevezett hatások konkrét számszerûsítését. Reális képet kell adni a csatlakozás, illetve a tagság kínálta elõnyökrõl és esélyekrõl. Ezeket az egyéni érdek szintjére kell fordítani, és így segíteni az érvényesülés feltételeinek megteremtését. Az értékek, elõnyök közvetlen felismerése, illetve az ennek alapján kialakuló személyes meggyõzõdés teremt igazán szilárd és tartós támogatottságot; és egyben alapot nyújt a sikeres tagsághoz. 2002/151/II. szám IV. A KOMMUNIKÁCIÓ ÁLTALÁNOS ÜZENETEI

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes